pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๐/๒๕๖๖
วันพุธที่ 5 เมษายน 2566
05/04/2566
​รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๐/๒๕๖๖
องนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๐/๒๕๖๖
ในวันพุธที่ ๕ เมษายน ๒๕๖๖ เวลา ๑๐.๐๐ น. นายวิษณุ เครืองาม รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๐/๒๕๖๖ โดยมี พล.ต.ท.พิจาร จิตติรัตน์ ที่ปรึกษารองนายกรัฐมนตรี (นายวิษณุ เครืองาม) นางพงษ์สวาท กายอรุณสุทธิ์ ปลัดกระทรวงยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม พร้อมด้วยผู้บริหารระดับสูง และเจ้าหน้าที่ที่เกี่ยวข้อง เข้าร่วมฯ ณ ห้องประชุม ๑๐-๐๑ ชั้น ๑๐ อาคารกระทรวงยุติธรรม และผ่านระบบการประชุมทางไกล (Cisco Webex Meeting)
ในการนี้​ ที่ประชุมได้รับทราบรายงานความคืบหน้าการดําเนินงานของสํานักงานคณะกรรมการป้องกันและปราบปรามยาเสพติด รายงานความคืบหน้าการดําเนินงานของหน่วยงานในสังกัดกระทรวงยุติธรรม ตามพระราชบัญญัติกําหนดระยะเวลาดําเนินงานในกระบวนการยุติธรรม พ.ศ. ๒๕๖๕ การดําเนินการตามพระราชบัญญัติมาตรการป้องกันการกระทําผิดซ้ําในความผิดเกี่ยวกับเพศหรือที่ใช้ความรุนแรง พ.ศ. ๒๕๖๕ และผลการไกล่เกลี่ยข้อพิพาทชั้นบังคับคดี ปีงบประมาณ พ.ศ. ๒๕๖๖
ทั้งนี้ นายวิษณุฯ ได้เน้นย้ําให้หน่วยงานที่เกี่ยวข้องดําเนินการประชาสัมพันธ์สร้างการรับรู้และความเข้าใจแก่ประชาชนในประเด็นที่สําคัญ ได้แก่ การเผาทําลายยาเสพติด การดําเนินการตามพระราชบัญญัติมาตรการป้องกันการกระทําผิดซ้ําในความผิดเกี่ยวกับเพศหรือที่ใช้ความรุนแรงฯ และการดําเนินงานด้านการไกล่เกลี่ยระงับข้อพิพาท
รัฐบาลไทย-ข่าวทำเนียบรัฐบาล-กรมการขนส่งทางรางจัดกิจกรรมจิตอาสา มอบเครื่องสาธารณูปโภค ให้กับผู้พิการทางสายตา พร้อมหารือเกี่ยวกับการพัฒนาระบบขนส่งทางราง เพื่อคนทุกคนสมารถใช้บริการได้อย่างมีความสุข
วันพุธที่ 5 เมษายน 2566
กรมการขนส่งทางรางจัดกิจกรรมจิตอาสา มอบเครื่องสาธารณูปโภค ให้กับผู้พิการทางสายตา พร้อมหารือเกี่ยวกับการพัฒนาระบบขนส่งทางราง เพื่อคนทุกคนสมารถใช้บริการได้อย่างมีความสุข
....
วันนี้ (5 เม.ย. 66) ดร.พิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม พร้อมด้วยเจ้าหน้าที่ จัดกิจกรรมจิตอาสาบําเพ็ญสาธารณประโยชน์เนื่องในโอกาสวันข้าราชการพลเรือน ประจําปี พ.ศ. 2566 บริจาคเครื่องอุปโภค บริโภค ให้แก่สมาคมคนตาบอดแห่งประเทศไทย โดยมี นายมณเฑียร บุญตัน อุปนายกสมาคมคนตาบอดแห่งประเทศไทย และเจ้าหน้าที่ให้การต้อนรับ ณ สมาคมคนตาบอดแห่งประเทศไทย กรุงเทพฯ
ดร.พิเชฐ กล่าวว่า มีความรู้สึกยินดีเป็นอย่างยิ่งที่ได้จัดกิจกรรมสาธารณประโยชน์ ในวันข้าราชการพลเรือน รวมถึงการพาข้าราชการมาพบกับผู้พิการทางสายตาถือเป็นการสร้างจิตสํานึกให้ข้าราชการของกรมการขนส่งทางราง ที่เป็นบุคคลรุ่นใหม่ ทําให้ตระหนักถึงการทํางานและการทําหน้าที่ข้าราชการว่าเป็นการทําเพื่อประชาชนทุกคน ไม่ว่าจะเป็นบุคคลปกติ หรือผู้พิการด้านต่างๆ รวมทั้งเป็นการสร้างการรับรู้ให้กับข้าราชการ ขร. ว่างานที่ทําออกมานั้นเป็นประโยชน์อย่างทั่วถึง ทั้งนี้ นอกจากการบริจาคเครื่องอุปโภค บริโภคแล้ว กรมการขนส่งทางรางและสมาคมคนตาบอดแห่งประเทศไทย ยังได้ร่วมกันหารือการพัฒนาระบบขนส่งทางรางของไทย โดยทางสมาคมฯ ได้มีข้อเสนอแนะต่อการพัฒนาระบบขนส่งทางราง เพื่อให้เป็นระบบขนส่งที่สามารถรองรับการเดินสําหรับคนทุกคน อาทิเช่น การพัฒนาเทคโนโลยีของหน่วยงานหรือข้อมูลข่าวสารที่ใช้สําหรับการเดินทางระบบราง ให้ผู้พิการทางสายตาหรือผู้พิการด้านต่างๆ เข้าถึงได้ง่าย รวมถึงการมีนโยบายในการสร้างมาตรฐานในการเดินทาง เพื่อให้ผู้พิการสามารถเดินทางระบบรางได้อย่างสะดวก เช่น การมีบัตรการเดินทางสําหรับผู้พิการ เป็นต้น กอปรกับการบริการในระบบราง การมีสิ่งอํานวยความเพื่อรองรับสําหรับคนทุกคน การฝึกฝนหน่วยงานผู้ให้บริการ เช่น รปภ. เจ้าหน้าที่ภายในสถานี มีความรู้ที่จะสามารถอํานวยความสะดวกหรือช่วยเหลือผู้พิการหรือผู้สูงอายุ ได้ นอกการด้านงานบริการแล้ว การก่อสร้างโครงสร้างพื้นฐานในระบบราง สมาคมได้ขอให้คํานึงถึงการก่อสร้างเพื่อให้คนทุกคนสามารถใช้บริการได้ (universal design) รวมทั้งการออกนโยบายการส่งเสริมให้ผู้พิการมีอาชีพในระบบราง เช่น การประสานหน่วยงานให้บริการ เปิดพื้นที่ให้ผู้พิการสามารถไปประกอบอาชีพ ซึ่งเมื่อผู้พิการมีการประกอบอาชีพแล้ว ก็จะทําให้มีรายได้สามารถเป็นส่วนนึงในการเสียภาษีเพื่อประเทศชาติได้ต่อไป
จากหารือดังกล่าวกรมการขนส่งทางราง จะนําข้อเสนอแนะไปดําเนินการต่าง ๆ โดยจะมีการประสานงานสมาคมตาบอดแห่งประเทศ เพื่อให้เกิดการพัฒนาระบบรางอย่างสมบูรณ์แบบ และสามารถกลายเป็นระบบขนส่งที่คนทุกคนสามารถใช้บริการได้อย่างสะดวก และมีความสุขต่อไป
รัฐบาลไทย-ข่าวทำเนียบรัฐบาล-สืบสาน-ต่อยอด ช่างศิลป์ท้องถิ่น ดร.เอนก รัฐมนตรี อว. เปิดงานเสวนาวิชาการและนิทรรศการ “เปิงใจ๋ เก่า-ใหม่ สล่าศิลป์ล้านนา”
วันพุธที่ 5 เมษายน 2566
สืบสาน-ต่อยอด ช่างศิลป์ท้องถิ่น ดร.เอนก รัฐมนตรี อว. เปิดงานเสวนาวิชาการและนิทรรศการ “เปิงใจ๋ เก่า-ใหม่ สล่าศิลป์ล้านนา”
สืบสาน-ต่อยอด ช่างศิลป์ท้องถิ่น ดร.เอนก รัฐมนตรี อว. เปิดงานเสวนาวิชาการและนิทรรศการ “เปิงใจ๋ เก่า-ใหม่ สล่าศิลป์ล้านนา”
19 มีนาคม 2566 ณ ศาลาธรรม มหาวิทยาลัยเชียงใหม่ / ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานในพิธีเปิดโครงการเสวนาวิชาการและนิทรรศการ “เปิงใจ๋ เก่า-ใหม่ สล่าศิลป์ล้านนา” โดยมี ศ.ดร.นพ.สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม รศ.ดร.พาสิทธิ์ หล่อธีรพงศ์รองปลัดกระทรวง อว. ดร.ดนุช ตันเทอดทิตย์ เลขานุการรัฐมนตรีว่าการกระทรวง อว. นาย สัมพันธ์ เย็นสําราญ ที่ปรึกษารัฐมนตรีว่าการกระทรวง อว. ดร.สิริกร มณีรินทร์ ผู้อํานวยการสถาบันช่างศิลป์ท้องถิ่น อธิการบดี คณบดี และคณาจารย์เข้าร่วม งานดังกล่าว
ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) กล่าวว่า ประเทศไทยเกิดจากการรวบรวมหลายเลือดเนื้อหลายเชื้อชาติหลายวัฒนธรรมและหลอมรวมเป็นอย่างดี ซึ่งเป็นเอกภาพสูงมาก จนเกิดมาเป็นชาติไทย การผสมผสานต่าง ๆ ทําให้เกิดวัฒนธรรมย่อย และร่วมเป็นวัฒนธรรมส่วนกลางที่ยิ่งใหญ่ และเกิดจากการเสริมของสุนทรียภาพ ศิลปะของท้องถิ่น ท้องที่ชุมชน ซึ่งรักษาไว้ได้อย่างยาวนาน ประเทศไทยนอกเหนือจากจะพัฒนาด้วยวิทยาศาสตร์ เทคโนโลยี นวัตกรรมและการศึกษาแล้ว ยังพัฒนาด้วยเศรษฐกิจเชิงสร้างสรรค์และการท่องเที่ยว คนที่ทําเรื่องศิลปะล้านนาหรือศิลปะไทยต้องยกย่องชมเชยเป็นอย่างยิ่ง
ศ.(พิเศษ) ดร.เอนก กล่าวต่อไปว่า สถาบันช่างศิลป์ท้องถิ่นจัดตั้งขึ้นเมื่อวันที่ 5 กุมภาพันธ์ 2560 ตามนโยบาย ขณะนี้ได้ดําเนินโครงการวิจัย ปีงบประมาณ พ.ศ.2564 ไปจนสําเร็จลุล่วง จํานวน 21 โครงการ และในปีงบประมาณ พ.ศ. 2565 มีโครงการวิจัย จํานวน 13 โครงการ ได้มอบหมายให้มหาวิทยาลัยและวิทยาลัยชุมชน 28 แห่ง โดยนักวิจัย 159 คน เกิดผลผลิตสรุปได้ดังนี้ (1) การถอดองค์ความรู้เป็นหลักสูตร/ตํารา 54 วิชา เกิดการสร้างงานที่มีคุณภาพ สร้างรายได้เพิ่มแก่ชุมชน (2) การสืบค้นรวบรวมคลังความรู้ 32 ชุด เป็นเรื่องเล่าทางประวัติศาสตร์สร้างสรรค์ที่น่าสนใจเหมาะสําหรับท่องเที่ยว (3) การสืบสานส่งต่อจิตวิทยาช่างศิลป์สู่คนรุ่นใหม่ 657 คน การตั้งศูนย์เรียนรู้หรือเสริมสร้างความเข้มแข็งให้ศูนย์เรียนรู้เชิงสร้างสรรค์ในชุมชนหรือศูนย์เครือข่ายครูภูมิปัญญาออนไลน์อย่างน้อย 4 แห่ง (4) ฐานข้อมูลคลังความรู้ช่างศิลป์ท้องถิ่นไทยและทําเนียบช่างศิลป์ 1 ฐานข้อมูล
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เป็นประธานในการประชุมคณะทำงานฝ่ายฝึกซ้อมพระยาแรกนา เทพี คู่เคียง และผู้อัญเชิญเครื่องอิสริยยศ และพระแสงปฏัก
วันพุธที่ 5 เมษายน 2566
รองปลัดกระทรวงเกษตรและสหกรณ์เป็นประธานในการประชุมคณะทํางานฝ่ายฝึกซ้อมพระยาแรกนา เทพี คู่เคียง และผู้อัญเชิญเครื่องอิสริยยศ และพระแสงปฏัก
รองปลัดกระทรวงเกษตรและสหกรณ์เป็นประธานในการประชุมคณะทํางานฝ่ายฝึกซ้อมพระยาแรกนา เทพี คู่เคียง และผู้อัญเชิญเครื่องอิสริยยศ และพระแสงปฏัก พร้อมทั้งอํานวยความสะดวกพระยาแรกนา ในคณะทํางานพระราชพิธีพืชมงคลจรดพระนังคัลแรกนาขวัญ ประจําปี 2566 ครั้งที่ 1/2566
วันอังคารที่ 4 เมษายน พ.ศ. 2566 เวลา 15.00 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานในการประชุมคณะทํางานฝ่ายฝึกซ้อมพระยาแรกนา เทพี คู่เคียง และผู้อัญเชิญเครื่องอิสริยยศ และพระแสงปฏัก พร้อมทั้งอํานวยความสะดวกพระยาแรกนา ในคณะทํางานพระราชพิธีพืชมงคลจรดพระนังคัลแรกนาขวัญ ประจําปี 2566 ครั้งที่ 1/2566 ผ่านสื่ออิเล็กทรอนิกส์ โดยมีนางสาวนฤมล สงวนวงศ์ ผู้ช่วยปลัดฯ และคณะทํางานฯ เข้าร่วมประชุม
การประชุมดังกล่าว เพื่อเตรียมความพร้อมในการทําหน้าที่ผู้อัญเชิญเครื่องอิสริยยศ และคู่เคียงพระยาแรกนาในพระราชพิธีพืชมงคลจรดพระนังคัลแรกนาขวัญ ประจําปี 2566 รับทราบคําสั่งแต่งตั้งคณะทํางานพระราชพิธีพืชมงคลจรดพระนังคัลแรกนําขวัญประจําปี 2566 และผู้ที่ทําหน้าที่พระยาแรกนา เทพี ผู้อัญเชิญเครื่องอิสริยยศ และคู่เคียงพระยาแรกนา และรับทราบการนําความกราบบังคมทูลทรงพระกรุณาโปรดเกล้าโปรดกระหม่อมแนวทางการดําเนินการจัดงานพระราชพิธีพืชมงคลฯ
รัฐบาลไทย-ข่าวทำเนียบรัฐบาล-คลังเตือนมิจฉาชีพหลอกได้รับสิทธิพิเศษจากกระทรวงการคลัง
วันพุธที่ 5 เมษายน 2566
05/04/2566
คลังเตือนมิจฉาชีพหลอกได้รับสิทธิพิเศษจากกระทรวงการคลัง
กระทรวงการคลังตรวจสอบพบมิจฉาชีพหลอกลวงประชาชนในสื่อสังคมออนไลน์ โดยเฉพาะ LINE แอบอ้างว่าได้รับเอกสารสิทธิพิเศษจากกระทรวงการคลัง ซึ่งลงนามโดยผู้บริหารระดับสูงของกระทรวงการคลัง ออกใบหัวจ่ายพิเศษให้แก่บุคคลหนึ่งบุคคลใดเป็นผู้ถือครองในหัวจ่ายเงินพิเศษ
กระทรวงการคลังตรวจสอบพบมิจฉาชีพหลอกลวงประชาชนในสื่อสังคมออนไลน์ โดยเฉพาะ LINE แอบอ้างว่าได้รับเอกสารสิทธิพิเศษจากกระทรวงการคลัง ซึ่งลงนามโดยผู้บริหารระดับสูงของกระทรวงการคลัง ออกใบหัวจ่ายพิเศษให้แก่บุคคลหนึ่งบุคคลใดเป็นผู้ถือครองในหัวจ่ายเงินพิเศษ สามารถกระจายเงินในรูปแบบพิเศษได้ โดยสามารถกระจายได้ไม่จํากัดจํานวนครั้งจํานวนราย และในการกระจายต่อในรูปแบบต่าง ๆ
กระทรวงการคลังขอยืนยันว่าไม่มีการมอบสิทธิใด ๆ ให้แก่บุคคลในการกระจายเงินในรูปแบบต่าง ๆ ตามที่มีการเผยแพร่ข้อมูล ภาครัฐโดยเฉพาะกระทรวงการคลัง ไม่เคยดําเนินการใด ๆ เกี่ยวกับเรื่องหัวจ่ายเงินพิเศษ เรื่องนี้ถือเป็นการหลอกลวงประชาชนอย่างแน่นอน ขอประชาชนอย่าได้หลงเชื่อ ทั้งนี้ การลงทุนหลอกลวงลักษณะนี้ เกิดขึ้นมานานแล้ว และที่ผ่านมาผู้หลงเชื่อไม่เคยมีใครได้รับประโยชน์ที่กล่าวอ้าง หรือหากได้รับก็เป็นการหลอกล่อให้เหยื่อตายใจ เพื่อลงทุนเพิ่มกับมิจฉาชีพ
ขณะนี้ กระทรวงการคลังกําลังอยู่ระหว่างการร้องทุกข์กล่าวโทษเพื่อดําเนินคดีกับมิจฉาชีพ ผู้กระทําผิด และขอให้ประชาชนที่ตกเป็นเหยื่อและผู้ที่ได้รับผลกระทบได้โปรดรวบรวมหลักฐาน และแจ้งความเอาผิดเครือข่ายดังกล่าวกับทางเจ้าหน้าที่ตํารวจเพื่อเอาผิดมิจฉาชีพดังกล่าวต่อไป ดังนั้น ขอประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อ อนึ่ง เพื่อให้ประชาชนได้รับข้อมูลข่าวสารจากกระทรวงการคลังที่ชัดเจนและเชื่อถือได้ สามารถติดตามได้ที่เว็บไซต์ http://www.mof.go.th หรือเพจ Facebook “กระทรวงการคลัง”
รัฐบาลไทย-ข่าวทำเนียบรัฐบาล-ก.อุตฯ (MIND) คว้า 3 รางวัล องค์กรเกียรติยศ จากวุฒิสภา
วันพุธที่ 5 เมษายน 2566
05/04/2566
ก.อุตฯ (MIND) คว้า 3 รางวัล องค์กรเกียรติยศ จากวุฒิสภา
กระทรวงอุตสาหกรรม (MIND: Ministry of Industry) คว้า 3 รางวัล องค์กรเกียรติยศ จากวุฒิสภา
เมื่อวันที่ 4 เมษายน 2566 นางสาวณัฏฐิยา เนตยสุภา รองปลัดกระทรวงอุตสาหกรรม ได้รับมอบหมายจาก ดร.ณัฐพล รังสิตพล ปลัดกระทรวงอุตสาหกรรม ให้เป็นผู้แทนกระทรวงอุตสาหกรรม พร้อมด้วย นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม เข้าร่วมในพิธีรับโล่องค์กรเกียรติยศ จากนายศุภชัย สมเจริญ รองประธานวุฒิสภา คนที่สอง ในงานหอเกียรติยศ วุฒิสภา ณ ห้องประชุม ชั้น B1 อาคารรัฐสภา โอกาสนี้ นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม และผู้บริหารจากกระทรวงอุตสาหกรรม เข้าร่วมเป็นเกียรติในงานดังกล่าวด้วย
สําหรับงานหอเกียรติยศ วุฒิสภา จัดขึ้นโดยคณะกรรมาธิการการอุดมศึกษา วิทยาศาสตร์ วิจัยและนวัตกรรม วุฒิสภา เพื่อยกย่องเชิดชูเกียรติองค์กรภาครัฐ ภาคเอกชน และภาคประชาสังคม ที่บริหารงานโดยยึดหลักคุณธรรม จริยธรรม เป็นองค์กรที่เสริมสร้าง คนดี คนเก่ง คนกล้า และโอกาสสู่สังคมเพื่อพัฒนาชาติไทยอย่างยั่งยืน
โครงการที่ “กระทรวงอุตสาหกรรม” ได้รับรางวัลในครั้งนี้ มีจํานวน 3 รางวัล ได้แก่ 1) โครงการสร้างและพัฒนาเครือข่ายอุตสาหกรรมรักษ์สิ่งแวดล้อม ประจําปีงบประมาณ พ.ศ. 2565 ของสํานักงานปลัดกระทรวงอุตสาหกรรม 2) โครงการรางวัลอุตสาหกรรม ประจําปี พ.ศ. 2565 ของสํานักงานมาตรฐานผลิตภัณฑ์อุตสาหกรรม 3) โครงการส่งเสริมอุตสาหกรรมเหมืองแร่และอุตสาหกรรมพื้นฐานให้มีมาตรฐานความรับผิดชอบต่อสังคม ประจําปีงบประมาณ พ.ศ. 2565 ของกรมอุตสาหกรรมพื้นฐานและการเหมืองแร่
รัฐบาลไทย-ข่าวทำเนียบรัฐบาล-รัฐบาลเตือนอย่าหลงเชื่อมิจฉาชีพ อ้างเป็นเจ้าหน้าที่ โทรหลอกให้ล็อกอินเข้าเพจกระทรวงการคลังปลอม ดูดเงินจากบัญชี
วันพุธที่ 5 เมษายน 2566
05/04/2566
รัฐบาลเตือนอย่าหลงเชื่อมิจฉาชีพ อ้างเป็นเจ้าหน้าที่ โทรหลอกให้ล็อกอินเข้าเพจกระทรวงการคลังปลอม ดูดเงินจากบัญชี
รัฐบาลเตือนอย่าหลงเชื่อมิจฉาชีพอ้างเป็นเจ้าหน้าที่ โทรหลอกให้ล็อกอินเข้าเพจกระทรวงการคลังปลอม ดูดเงินจากบัญชี
วันที่ 5 เมษายน 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ขณะนี้ มีมิจฉาชีพใช้หมายเลขโทรศัพท์ 0828103575 แอบอ้างเป็นเจ้าหน้าที่กระทรวงการคลัง โทรหลอกลวงประชาชนให้กดยกเลิกสิทธิ์โครงการของรัฐที่หมดเขตไปแล้ว เช่น โครงการคนละครึ่ง โดยสร้างเพจกระทรวงการคลังปลอมขึ้น เพื่อให้ประชาชนล็อกอินใส่ user name และรหัสของแอป “เป๋าเงิน” ในหน้าเพจปลอม เพื่อหลอกดูดเงินจากบัญชีและลวงเอาข้อมูลส่วนตัวที่สําคัญ ซึ่งสามารถนําไปสวยรอยทําธุรกรรมอื่นๆ แทนเจ้าตัวได้ ขณะนี้ กระทรวงการคลังกําลังอยู่ระหว่างการรวบรวมหลักฐานและความเสียหายที่เกิดขึ้น โดยจะเร่งดําเนินการตามกฎหมายให้ถึงที่สุด
ทั้งนี้ กระทรวงการคลังได้ยืนยันว่า ไม่มีนโยบายให้เจ้าหน้าที่โทรไปพูดคุยกับประชาชน จึงขอให้อย่าหลงเชื่อเด็ดขาด! ส่วนเพจ Facebook ของกระทรวงการคลังมีเพียงเพจเดียว ชื่อ “กระทรวงการคลัง” (https://www.facebook.com/MoFNewsStationThailand ) เท่านั้น
รัฐบาลไทย-ข่าวทำเนียบรัฐบาล-โฆษกรัฐบาลเผย ธนาคารโลกคาดการณ์เศรษฐกิจไทยปี 2566 เติบโตร้อยละ 3.6 แรงหนุนจากการบริโภคภายในประเทศและการท่องเที่ยว
วันพุธที่ 5 เมษายน 2566
05/04/2566
โฆษกรัฐบาลเผย ธนาคารโลกคาดการณ์เศรษฐกิจไทยปี 2566 เติบโตร้อยละ 3.6 แรงหนุนจากการบริโภคภายในประเทศและการท่องเที่ยว
รัฐบาลใช้ศักยภาพเด่นของไทยปฏิรูปเศรษฐกิจให้โตอย่างต่อเนื่อง และแบบมีเสถียรภาพ
วันนี้ (วันที่ 5 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ธนาคารโลกออกรายงานแนวโน้มเศรษฐกิจ โดยคาดการณ์ว่าเศรษฐกิจไทยปี 2566 จะเติบโตได้ร้อยละ 3.6 เพิ่มขึ้นจากปี 2565 ที่เติบโตร้อยละ 2.6 พร้อมประเมินว่าในปีหน้า (พ.ศ. 2567) เศรษฐกิจไทยจะเติบโตประมาณร้อยละ 3.7 ส่วนปี 2568 คาดว่าจะเติบโตได้ประมาณร้อยละ 3.5 ซึ่ง พลเอก ประยุทธ์ จันทร์โอชา เชื่อมั่นว่าด้วยศักยภาพของไทยในทุกด้าน เศรษฐกิจไทยจะสามารถขยายตัวได้อย่างต่อเนื่อง และขอขอบคุณทุกหน่วยงานที่มีส่วนเกี่ยวข้องในการช่วยฟื้นฟู ผลักดันเศรษฐกิจไทยให้โตอย่างมีเสถียรภาพ
โฆษกประจําสํานักนายกรัฐมนตรี กล่าวว่า ในรายงานยังระบุว่า ประเทศเศรษฐกิจกําลังพัฒนาในเอเชียตะวันออกและแปซิฟิก รวมทั้งไทย จะเติบโตเร็วขึ้นในปีนี้ เนื่องจากการกลับมาเปิดประเทศของจีน และมีเศรษฐกิจที่ฟื้นตัวขึ้น แม้จะยังมีอัตราเงินเฟ้อสูง และหนี้ครัวเรือนจะยังคงส่งผลกระทบต่อภาคการบริโภคในบางประเทศ ทั้งนี้ แรงขับเคลื่อนที่สําคัญของเศรษฐกิจไทยยังมาจากการบริโภคภายในประเทศ ภาคการท่องเที่ยวที่คาดว่ายอดนักท่องเที่ยวต่างชาติในปีนี้ จะเพิ่มขึ้นคิดเป็นร้อยละ 68 ของช่วงก่อนเกิดการระบาดของโควิด รวมทั้งเสถียรภาพทางการคลังอยู่ในเกณฑ์ที่ดี จากสัดส่วนหนี้สาธารณะที่มีแนวโน้มชะลอตัวลง
โฆษกประจําสํานักนายกรัฐมนตรี ยังกล่าวเพิ่มเติมว่า การขยายตัวของเศรษฐกิจไทยเชื่อว่าจะยังเติบโตได้ในระดับร้อยละ 3.5-3.7 เมื่อมองไปในระยะข้างหน้า โดยในรายงานมองว่า ไทยยังมีโอกาสที่จะเร่งปฏิรูปเศรษฐกิจให้ดีขึ้นในหลาย ๆ ด้าน เนื่องจากยังมีศักยภาพและเสถียรภาพด้านการเงิน และการคลัง ที่จะสามารถนํามาใช้ในการปฏิรูปเศรษฐกิจได้
“นายกรัฐมนตรี ขอบคุณหน่วยงานที่เกี่ยวข้องที่มีส่วนฟื้นฟูผลักดันเศรษฐกิจ ยินดีเศรษฐกิจไทยได้แรงหนุนจากการบริโภคภาคเอกชนที่แข็งแกร่ง และการท่องเที่ยวที่ฟื้นตัวหลังการเปิดประเทศของจีน โดยในรายงานยังคาดว่าในปี 2566 จะมีนักท่องเที่ยวต่างชาติเดินทางเข้าไทยเพิ่มขึ้นอยู่ที่ 27 ล้านคน และในปีหน้าจะมีจํานวนสูงกว่าที่เดินทางเข้ามาในช่วงก่อนการแพร่ระบาดของโควิด-19 อีกประมาณ 10 ล้านคน ซึ่งนายกรัฐมนตรีเชื่อมั่นว่าหน่วยงานที่เกี่ยวข้องพร้อมเดินหน้าใช้ศักยภาพเด่นของไทยปฏิรูปเศรษฐกิจอย่างต่อเนื่อง เพื่อการพัฒนาเศรษฐกิจที่เข้มแข็ง เป็นรูปธรรม และอย่างมีเสถียรภาพ” นายอนุชาฯ กล่าว
รัฐบาลไทย-ข่าวทำเนียบรัฐบาล-กษ. เร่งสำรวจพื้นที่ - ช่วยเหลือเกษตรกร “ชาวสวนผลไม้” หลังได้รับผลกระทบจากพายุฤดูร้อน
วันพุธที่ 5 เมษายน 2566
กษ. เร่งสํารวจพื้นที่ - ช่วยเหลือเกษตรกร “ชาวสวนผลไม้” หลังได้รับผลกระทบจากพายุฤดูร้อน
.....
เมื่อช่วงวันที่ 28-29 มี.ค. 66 ที่ผ่านมา ได้เกิดพายุฤดูร้อนมีฝนตกลมกรรโชกแรงในพื้นที่หลายจังหวัด ส่งผลให้พื้นที่การเกษตรได้รับความเสียหาย ทําให้ต้นไม้โค่นล้ม ผลผลิตร่วงหล่น
.
ซึ่งขณะนี้ผลไม้ภาคตะวันออกหลายชนิดใกล้จะออกสู่ตลาดเป็นจํานวนมาก เช่น ทุเรียน มังคุด เงาะ และลองกอง ส่วนภาคเหนือมีทั้งลําไยและลิ้นจี่
.
ความเสียหายที่เกิดขึ้น กระทรวงเกษตรและสหกรณ์ โดยกรมส่งเสริมการเกษตรได้สั่งการให้เจ้าหน้าที่ที่เกี่ยวข้องลงพื้นที่ เร่งสํารวจความเสียหาย ติดตามสถานการณ์อย่างใกล้ชิด รวมทั้งให้ความช่วยเหลือเกษตรกรในเบื้องต้นทันที
.
กรณีผลผลิต “ทุเรียนที่ร่วงหล่น” ในพื้นที่ภาคตะวันออก ที่จะสามารถเก็บเกี่ยวผลผลิตได้ในช่วงปลายเดือนมีนาคมถึงต้นเดือนเมษายนนั้น สํานักงานเกษตรอําเภอในพื้นที่ได้แจ้งประชาสัมพันธ์ว่า
.
ในหลายพื้นที่มีผู้ประกอบการ เช่น โรงงานแปรรูป โรงงานไอศกรีม และห้องเย็น มีความประสงค์จะ “รับซื้อผลผลิตร่วงหล่น”ดังกล่าว แต่ขอให้เกษตรกรดําเนินการ “ทําตําหนิโดยการพ่นสีน้ําเงินที่ผลทุเรียน” ที่โดนลมพายุร่วงหล่น หรือ “ห้ามตัดขั้วก่อนนําส่งโรงงาน” นอกจากนี้ส่วนที่เหลือเกษตรกรสามารถนําไปทําปุ๋ยอินทรีย์ต่อได้
.
ทั้งนี้ กรณีพื้นที่เกษตรได้รับความเสียหายสิ้นเชิง และเป็นเกษตรกรที่ “ขึ้นทะเบียนกับกรมส่งเสริมการเกษตรก่อนเกิดภัย” จะได้รับความช่วยเหลือตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2562 และหลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือด้านการเกษตรผู้ประสบภัยพิบัติกรณีฉุกเฉิน พ.ศ. 2564
.
โดยจะได้รับความช่วยเหลือครัวเรือนละไม่เกิน 30 ไร่ แบ่งเป็น :
• ข้าว ไร่ละ 1,340 บาท
• พืชไร่และพืชผัก ไร่ละ 1,980 บาท
• ไม้ผลไม้ยืนต้นและอื่น ๆ ไร่ละ 4,048 บาท
.
ทั้งนี้ เกษตรกรสามารถสอบถามข้อมูลเพิ่มเติมได้ที่ :
• สํานักงานเกษตรอําเภอ
• สํานักงานเกษตรจังหวัดใกล้บ้าน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-บพค. ผนึก โค้ด คอมแบท (เอสอีเอ) และเครือข่ายนักวิจัย จัดงาน ยุคโค้ดดิ้ง: คลื่นลูกใหม่แห่งการศึกษาไทย
วันพุธที่ 5 เมษายน 2566
บพค. ผนึก โค้ด คอมแบท (เอสอีเอ) และเครือข่ายนักวิจัย จัดงาน ยุคโค้ดดิ้ง: คลื่นลูกใหม่แห่งการศึกษาไทย
บพค. ผนึก โค้ด คอมแบท (เอสอีเอ) และเครือข่ายนักวิจัย จัดงาน "CODING ERA Next Wave of Thailand's Education" ยุคโค้ดดิ้ง: คลื่นลูกใหม่แห่งการศึกษาไทย
บพค. ผนึก โค้ด คอมแบท (เอสอีเอ) และเครือข่ายนักวิจัย จัดงาน "CODING ERA Next Wave of Thailand's Education" ยุคโค้ดดิ้ง: คลื่นลูกใหม่แห่งการศึกษาไทย พร้อมวางแพลตฟอร์มโค้ดดิ้งเกม" CodeCombat" สร้างทักษะบุคลากรโค้ดดิ้งแห่งอนาคต
กระทรวงการอุดมศึกษา วิทยาศาสตร์ วิจัยและนวัตกรรม (อว.) หน่วยบริหารและจัดการทุนด้านการพัฒนากําลังคนและทุนด้านการพัฒนาสถาบันอุดมศึกษา การวิจัยและการสร้างนวัตกรรม (บพค.) ร่วมกับพันธมิตร บริษัท โค้ด คอมแบท (เอสอีเอ) จํากัด พร้อมผู้สนับสนุน บริษัท เทอมาเทค เทคโนโลยี ไทยแลนด์, มิวซ์ อินโนเวชั่น จํากัด และเครือข่ายนักวิจัยทั่วประเทศไทย จัดงาน "CODING ERA" Next Wave of Thailand's Education ยุคโค้ดดิ้ง: คลื่นลูกใหม่แห่งการศึกษาไทย ณ หอศิลปวัฒนธรรมแห่งกรุงเทพมหานคร วันที่ 17-18 มี.ค. 2566 นี้ มหกรรมการเรียนรู้ด้าน Coding และโซลูชั่นครั้งยิ่งใหญ่ เพื่อการเรียนรู้แบบ Coding Edutainment จากแพลตฟอร์มเว็บเบสโค้ดดิ้งเกม "CodeComba" ส่งเสริมเยาวชนตระหนักถึงความสําคัญของการเรียนรู้ Coding พร้อมผลักดันและกระตุ้นให้เกิดการพัฒนาทักษะ Coding สร้างบุคลากรตรงตาม ความต้องการตลาดแรงงานแห่งอนาคต
โดยในงานวันนี้ได้รับเกียรติจาก ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดงาน พร้อมกล่าวปาฐกถาพิเศษ เรื่อง "การพัฒนากําลังคนด้านโค้ดดิ้งและปัญญาประดิษฐ์ เพื่อการเปลี่ยนผ่านประเทศไทย" พร้อมด้วย ศ.ดร.นพ.สิริฤกษ์ ทรงศิวิไล ปลัดกระทรวง อว. ดร.ดนุช ตันเทอดทิตย์ เลขานุการรัฐมนตรีว่าการกระทรวง อว. และคุณศานนท์ หวังสร้างบุญ รองผู้ว่าราชการกรุงเทพมหานคร เข้าร่วมงาน
สําหรับงาน "CODING ERA" Next Wave of Thailand's Education ยุคโค้ดดิ้ง: คลื่นลูกใหม่แห่งการศึกษาไทย ที่จัดขึ้น ณ หอศิลปวัฒนธรรมแห่งกรุงเทพมหานคร ในวันที่ 17-18 มีนาคม 2586 นี้ เป็นมหกรรมครั้งสําคัญสําหรับการเรียนรู้ด้าน Coding รวมถึงมีการแสดงผลงานการวิจัยด้าน Coding AI และวิทยาการหุ่นยนต์ รวมทั้งยังเป็นเวทีสําหรับการประชุมวิชาการที่รวบรวมผู้มีทักษะ Coding ขั้นสูงและกลุ่มนักวิจัยทั่วประเทศ มาร่วมแบ่งปันประสบการณ์ ที่เป็นประโยชน์ต่อเยาวชน และผู้ที่สนใจในการบ่มเพาะทักษะและสมรรถนะด้าน Coding ให้สามารถนําไปใช้ ต่อยอดได้จริงอย่างเป็นรูปธรรม อาทิ เวทีปาฐกถาพิเศษ กิจกรรม และเวที Showcase สร้างสรรค์ความรู้ที่มีคุณภาพมากมายตลอด 2 วันเต็ม
ผู้ที่สนใจสามารถมาสัมผัสกับโซลูชั่นใหม่แห่งอนาคตการศึกษา ในงาน "CODING ERA" Next Wave of Thailand's Education ยุคโค้ดดิ้ง: คลื่นลูกใหม่แห่งการศึกษาไทย ระหว่างวันที่ 17-18 มีนาคม 2566 นี้ ตั้งแต่เวลา 10.00 - 19.00 น. ณ หอศิลปวัฒนธรรมแห่งกรุงเทพมหานคร โดยไม่มีค่าใช้จ่าย
รัฐบาลไทย-ข่าวทำเนียบรัฐบาล-รัชดาฯ รองโฆษกรัฐบาล แจงไม่มีการตัดสิทธิ/ยกเลิกสิทธิบัตรทอง ขอประชาชนอย่าหลงเชื่อข้อความแจ้งอัปเดทข้อมูล
วันพุธที่ 5 เมษายน 2566
05/04/2566
รัชดาฯ รองโฆษกรัฐบาล แจงไม่มีการตัดสิทธิ/ยกเลิกสิทธิบัตรทอง ขอประชาชนอย่าหลงเชื่อข้อความแจ้งอัปเดทข้อมูล
รัชดาฯ รองโฆษกรัฐบาล แจงไม่มีการตัดสิทธิ/ยกเลิกสิทธิบัตรทอง ขอประชาชนอย่าหลงเชื่อข้อความแจ้งอัปเดทข้อมูล
วันที่ 5 เมษายน 2566 นางสาวรัชดา ธนาดิเรก รองโฆษกประจําสํานักนายกรัฐมนตรี ย้ําเตือนประชาชนอย่าหลงเชื่อข่าวลือในสื่อออนไลน์ กรณีมีการเผยแพร่ข้อความว่าสํานักงานประกันสุขภาพถ้วนหน้า (สปสช.) ส่งข้อความ SMS “แจ้งอัปเดตข้อมูลบัตรประกันสุขภาพถ้วนหน้า หรือบัตรทองให้เป็นข้อมูลปัจจุบัน มิฉะนั้นจะถูกตัดสิทธิทันที” ซึ่งจากการตรวจสอบไปยังสํานักงานหลักประกันสุขภาพแห่งชาติ (สปสช.) กระทรวงสาธารณสุข พบว่าข้อมูลดังกล่าวนั้น เป็นข้อมูลเท็จ
นางสาวรัชดา กล่าวว่า สปสช. ไม่มีนโยบายโทรหรือส่ง SMS สอบถามข้อมูลส่วนบุคคลแต่อย่างใด SMS เหล่านี้ไม่ได้ส่งจาก สปสช. แต่เป็นการแอบอ้างชื่อเพื่อหลอกให้เปิดเผยข้อมูลส่วนบุคคลแก่กลุ่มมิจฉาชีพ โปรดอย่าหลงเชื่อคลิกลิงก์ที่แนบมาด้วย เพราะมีความเสี่ยงที่อาจจะถูกแฮ็กข้อมูลส่วนบุคคลและข้อมูลทางการเงิน หรืออาจถูกหลอกล่อด้วยวิธีการต่าง ๆ โดยสิทธิบัตรทองนั้น เป็นสิทธิการรักษาพื้นฐานสําหรับคนไทยทุกคน ไม่มีการตัดสิทธิใด ๆ ทั้งสิ้น มีแต่การเปลี่ยนไปใช้สิทธิอื่น เช่น หากเข้ารับราชการก็จะเปลี่ยนมาใช้สิทธิสวัสดิการของราชการ หรือหากเข้าทํางานในบริษัทเอกชน ก็จะเปลี่ยนสิทธิมาใช้ระบบประกันสังคม และหากมีการเปลี่ยนสถานะ เช่น ลาออกจากราชการหรือลาออกจากบริษัท ก็จะเปลี่ยนกลับมาเป็นสิทธิบัตรทองโดยอัตโนมัติ แต่ไม่ว่ากรณีใดก็ตาม คนไทยทุกคนจะต้องมีสิทธิการรักษาพยาบาลอย่างน้อย 1 สิทธิเสมอ ไม่มีการตัดสิทธิ/ยกเลิกสิทธิ จนกลายเป็นคนที่ไม่มีสิทธิในการรักษาพยาบาลใด ๆ
“ขอให้ประชาชนอย่าหลงเชื่อข้อมูลดังกล่าว อย่าคลิกลิงก์ที่แนบมากับข้อความ และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ และเพื่อให้ประชาชนได้รับข้อมูลข่าวสารจากสํานักงานหลักประกันสุขภาพแห่งชาติ สามารถติดตามได้ที่เว็บไซต์ www.nhso.go.th หรือโทร. 1330 พร้อมกันนี้ ขอประชาชนอย่าหลงเชื่อข้อความที่แอบอ้างชื่อสถานที่ราชการ หรือแอบอ้างว่าเป็นเจ้าหน้าที่ของรัฐ ยืนยันส่วนราชการไม่มีนโยบายส่งข้อความหรือโทรศัพท์ไปขอข้อมูลส่วนตัวจากประชาชน” นางสาวรัชดา กล่าว
รัฐบาลไทย-ข่าวทำเนียบรัฐบาล-“เอนก” มอบนโยบายผู้บริหารมหาวิทยาลัยกลุ่ม 2 จำนวน 19 แห่ง ชี้ผู้นำมหาวิทยาลัยที่ประสบความสำเร็จต้องมีความคิดแปลกใหม่ มองเห็นโอกาส มากกว่าเห็นปัญหา
วันพุธที่ 5 เมษายน 2566
“เอนก” มอบนโยบายผู้บริหารมหาวิทยาลัยกลุ่ม 2 จํานวน 19 แห่ง ชี้ผู้นํามหาวิทยาลัยที่ประสบความสําเร็จต้องมีความคิดแปลกใหม่ มองเห็นโอกาส มากกว่าเห็นปัญหา
“เอนก” มอบนโยบายผู้บริหารมหาวิทยาลัยกลุ่ม 2 จํานวน 19 แห่ง ชี้ผู้นํามหาวิทยาลัยที่ประสบความสําเร็จต้องมีความคิดแปลกใหม่ มองเห็นโอกาส มากกว่าเห็นปัญหา
“เอนก” มอบนโยบายผู้บริหารมหาวิทยาลัยกลุ่ม 2 จํานวน 19 แห่ง ชี้ผู้นํามหาวิทยาลัยที่ประสบความสําเร็จต้องมีความคิดแปลกใหม่ มองเห็นโอกาส มากกว่าเห็นปัญหา ต้องสร้างเครือข่ายในการทํางานร่วมกับสถาบันวิจัย ผู้นําทางสังคม ภาคธุรกิจ
เมื่อวันที่ 3 เม.ย.ศ(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม(อว.) เป็นประธานมอบนโยบายให้กับอธิการบดี และผู้แทนมหาวิทยาลัยกลุ่ม 2 ประกอบด้วยมหาวิทยาลัยและสถาบันการศึกษา 19 แห่ง ในการประชุมสัมมนาแลกเปลี่ยนเรียนรู้ผู้บริหารมหาวิทยาลัย กลุ่ม 2 (กลุ่มพัฒนาเทคโนโลยีและส่งเสริมการสร้างนวัตกรรม) ครั้งที่ 1 ที่มหาวิทยาลัยราชภัฏพิบูลสงคราม ว่า การประชุมอธิการบดี และผู้แทนมหาวิทยาลัยกลุ่ม 2 ซึ่งเป็นกลุ่มพัฒนาเทคโนโลยีและส่งเสริมการสร้างนวัตกรรมถือว่ามีความสําคัญในการผลิตกําลังคน เพื่อสร้างศักยภาพการแข่งขันของประเทศ ด้วยการพัฒนาขีดความสามารถในการสร้างสินค้าและบริการ บนฐานนวัตกรรม และเทคโนโลยีที่มีคุณภาพสูง ตลอดจนการพัฒนาเกษตรกรรม อุตสาหกรรม และบริการความหลากหลาย
รมว.อว.กล่าวต่อว่า การเป็นผู้นําที่มุ่งสู่ความสําเร็จต้องเป็นผู้นําทางความคิดที่แปลกใหม่ได้ประโยชน์โดยเร็ว คิดแบบก้าวกระโดด ฉับไว ผู้นํา ผู้บริหารตั้งแต่สภามหาวิทยาลัย ควรมีประสบการณ์หรือที่ปรึกษาจากภาคธุรกิจ ผู้บริหารสูงสุดของมหาวิทยาลัย ต้องเป็นผู้กําหนดหลักสูตรใหม่ ๆ เช่น เภสัชปฏิบัติหรือมีแนวคิดมหาศิลปาลัย ที่ผนวกกันระหว่างศิลปะ/ สุนทรียะ/ อารยะ แนวคิดปริญญาเอกเชิงปฏิบัติ แนวคิดวิทยสถาน การท่องเที่ยวการโรงแรม ที่ใช้นวัตกรรมสู่ระดับโลก ซึ่งต้องมีความร่วมมือกับภาคเอกชนที่เข้มแข็งและมีแนวคิดการยกระดับด้วยการก้าวกระโดด ควรเป็นการลงทุน เพื่อการยกระดับสู่ระดับโลกทันที ผู้บริหารสูงสุดไม่ควรหยุดการเรียนรู้ เป็นผู้ที่มองเห็นโอกาส มากกว่าเห็นปัญหา ควรสร้างวัฒนธรรมการทํางานให้บรรลุเป้าหมายที่ท้าทายบนความไม่พร้อม
“ที่สําคัญจะต้องมีการสร้างเครือข่ายการทํางานระหว่างมหาวิทยาลัยกลุ่ม 2 กับสถาบันการวิจัย อาทิ สํานักงานพัฒนาวิทยาศาสตร์และเทคโนโลยีแห่งชาติ(สวทช.) สถาบันวิจัยวิทยาศาสตร์และเทคโนโลยีแห่งประเทศไทย (วว.) สถาบันวิจัยดาราศาสตร์แห่งชาติ(สดร.) เป็นต้น การทํางานร่วมกับผู้นําทางสังคม ภาคธุรกิจที่มีชื่อเสียงรวมทั้งการศึกษาดูงานร่วมกันสร้างความเข้มแข็ง และร่วมมือกันทํางานอย่างเป็นรูปธรรมในภาพรวมของประเทศ เพื่อกําหนดแนวทางการทํางานร่วมกัน แลกเปลี่ยนเรียนรู้ รวมทั้งระดมทรัพยากรมาใช้ให้เกิดประสิทธิภาพและประสิทธิผล ก่อให้เกิดประโยชน์โดยตรงต่อการพัฒนาประเทศในอนาคต” ศ(พิเศษ)ดร.เอนก กล่าว
สําหรับการประชุมสัมมนาแลกเปลี่ยนเรียนรู้ผู้บริหารมหาวิทยาลัย กลุ่ม 2 (กลุ่มพัฒนาเทคโนโลยีและส่งเสริมการสร้างนวัตกรรม) จะจัดประชุมอย่างต่อเนื่อง เพื่อสานต่อความร่วมมือการทํางานอย่างเป็นรูปธรรมในภาพรวมของประเทศ โดยกําหนดจัดขึ้นครั้งที่ 2 ในช่วงเดือน มิ.ย.2566 โดยมีมหาวิทยาลัยบูรพาเป็นเจ้าภาพ
รัฐบาลไทย-ข่าวทำเนียบรัฐบาล-“ทิพานัน” ชูผลงาน “พล.อ.ประยุทธ์” ขับเคลื่อนมาตรการส่งเสริมรถ EV ตรงจุด บูมยอดจองรถ EV พุ่ง 21.53% พร้อมเผยข่าวดี GAC AION ค่ายรถใหญ่จากจีนปักธงลงทุนในไทยอีกราย
วันพุธที่ 5 เมษายน 2566
05/04/2566
“ทิพานัน” ชูผลงาน “พล.อ.ประยุทธ์” ขับเคลื่อนมาตรการส่งเสริมรถ EV ตรงจุด บูมยอดจองรถ EV พุ่ง 21.53% พร้อมเผยข่าวดี GAC AION ค่ายรถใหญ่จากจีนปักธงลงทุนในไทยอีกราย
“ทิพานัน” ชูผลงาน “พล.อ.ประยุทธ์” ขับเคลื่อนมาตรการส่งเสริมรถ EV ตรงจุด บูมยอดจองรถ EV พุ่ง 21.53% พร้อมเผยข่าวดี GAC AION ค่ายรถใหญ่จากจีนปักธงลงทุนในไทยอีกราย สะท้อนมาตรการส่งเสริมตรงจุด ปั้นรายได้ให้กับประเทศมหาศาล ควบคู่ดูแลสิ่งแวดล้อม
วันที่ 5 เมษายน 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะประธานคณะกรรมการส่งเสริมการลงทุน หรือบีโอไอ ได้ผลักดันแผนพัฒนาอุตสาหกรรมยานยนต์ไฟฟ้า (Roadmap 30@30) ที่มีเป้าหมายในปี 2573 จะผลิตรถยนต์ไฟฟ้า ร้อยละ 30 ของการผลิตรถยนต์ทั้งหมด ล่าสุดรับทราบและยินดีรายงานของกระทรวงอุตสาหกรรม ที่ระบุว่างานบางกอก อินเตอร์เนชั่นแนล มอเตอร์โชว์ ครั้งที่ 44 มียอดจองรถยนต์ไฟฟ้า (EV) อยู่ที่ 9,234 คัน คิดเป็น 21.53% จากยอดจองรถยนต์ทั้งหมดภายในงาน 42,885 คัน เมื่อเทียบกับปี 2565 มียอดจองรถ EV 10% ทั้งนี้ เป็นผลมาจากมาตรการอุดหนุนรถยนต์ไฟฟ้าของภาครัฐทําให้รถ EV มีราคาลดลง ประกอบกับผู้บริโภคเริ่มให้ความเชื่อมั่นในมาตรฐานมากขึ้น ขณะที่ค่ายรถยนต์ต่าง ๆ มีการเปิดตัวรถไฟฟ้ารุ่นใหม่ ๆ รวมถึงแคมเปญกระตุ้นยอดขายที่น่าสนใจ
น.ส.ทิพานัน กล่าวว่า อีกทั้งยังมีข่าวดี ที่ผู้ผลิตรถยนต์รายใหญ่ของจีน ได้ให้ความสนใจจะเข้ามาลงทุนสร้างโรงงานผลิตรถยนต์อีวีในประเทศไทยเพิ่มขึ้นอีกราย คือ GAC AION โดยตั้งเป้าผลิตรถยนต์ EV ในไทยให้ได้ 100,000 คันต่อปี และยังวางแผนขยายไปยังอุตสาหกรรมอื่น ๆ เช่นเทคโนโลยีที่เกี่ยวข้องในการผลิตแบตเตอรี่ด้วย จากเดิมที่ค่ายรถจากจีน ทั้ง NETA และ BYD เริ่มก่อสร้างโรงงานผลิตรถ EV ในไทยแล้วทําให้ทิศทางมุ่งสู่ความเป็นฮับ EV สดใส อีกทั้งจะทําให้เกิดการจ้างงาน ถ่ายทอดเทคโนโลยี และกระจายรายได้สู่ชุมชน
“ยอดจองรถยนต์ EV ที่เพิ่มขึ้น และความสนใจของค่ายรถที่ปักหมุดลงทุนในประเทศไทย ล้วนเป็นผลงานการผลักดันมาตรการส่งเสริมรถ EV ของ พล.อ.ประยุทธ์ที่เดินมาถูกทาง ใช้มาตรการได้ตรงจุด ที่จะนําไปสู่การสร้างรายได้และเม็ดเงินให้กับประเทศไทยอย่างมหาศาล ควบคู่ไปกับการคํานึงถึงสิ่งแวดล้อม การแก้ไขปัญหาภาวะโลกร้อน และฝุ่น PM2.5 ในระยะยาว” น.ส.ทิพานัน กล่าว
รัฐบาลไทย-ข่าวทำเนียบรัฐบาล-New MOU on cooperation between EECO and Korea’s KOTRA approved by cabinet
วันพุธที่ 5 เมษายน 2566
05/04/2566
New MOU on cooperation between EECO and Korea’s KOTRA approved by cabinet
New MOU on cooperation between EECO and Korea’s KOTRA approved by cabinet
April 4, 2023, Deputy Secretary-General to the Prime Minister and Acting Government
Spokesperson Anucha Burapachaisri disclosed that the cabinet approved a new MOU on the
cooperation between the Eastern Economic Corridor Office of Thailand (EECO) and Korea
Trade-Investment Promotion Agency (KOTRA), and authorized EECO Secretary-General or a
representative as signatory of the MOU.
The new MOU on the cooperation between the Eastern Economic Corridor Office of Thailand
(EECO) and Korea Trade-Investment Promotion Agency (KOTRA) will be a framework for
promotion of business and industrial cooperation between Thailand and South Korea in the
Eastern Economic Corridor (EEC), especially in hi-tech industries, i.e., automation and robotics,
advanced agriculture, bio-technology, digital, development, and smart cities. Scope of
cooperation includes encouraging private sectors of the two countries to seek business
opportunities in the EEC for mutual interest, sharing and exchanging useful and updated
information, and providing support to concerned projects and companies. Upon signing, the
MOU will take effect for 3 years.
According to the Government Spokesperson, EECO and KOTRA have forged close cooperation
on hi-tech industy development and investment in the EEC since 2019 under the first MOU,
which expired on November 25, 2022.
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิ พร้อมรองรับผู้โดยสารที่เพิ่มขึ้นช่วงวันหยุดยาวเทศกาลสงกรานต์
วันพุธที่ 5 เมษายน 2566
ท่าอากาศยานสุวรรณภูมิ พร้อมรองรับผู้โดยสารที่เพิ่มขึ้นช่วงวันหยุดยาวเทศกาลสงกรานต์
...
ท่าอากาศยานสุวรรณภูมิ พร้อมรองรับผู้โดยสารที่เพิ่มขึ้นช่วงวันหยุดยาวเทศกาลสงกรานต์
ท่าอากาศยานสุวรรณภูมิ (ทสภ.) บริษัท ท่าอากาศยานไทย จํากัด (มหาชน) กระทรวงคมนาคม เตรียมพร้อมรองรับผู้โดยสารที่เพิ่มขึ้นช่วงวันหยุดยาวเทศกาลสงกรานต์ระหว่างวันที่ 11 -17 เมษายน 2566 คาด 7 วัน มีผู้โดยสารเดินทางประมาณ 1,000,000 คน หรือเฉลี่ยวันละประมาณ 143,000 คน โดย ทสภ.ได้เตรียมความพร้อมสิ่งอํานวยความสะดวกต่าง ๆ รองรับผู้โดยสารที่มาใช้บริการในช่วงเวลาดังกล่าวอย่างเต็มกําลัง นอกจากนี้ ยังได้เปิดใช้งานจุดตรวจค้นผู้โดยสารขาออกระหว่างประเทศชั่วคราว บริเวณท้ายเคาน์เตอร์เช็กอิน Row W โถงผู้โดยสารขาออก ชั้น 4 พร้อมทั้งสนับสนุนพนักงานเพื่อปฏิบัติหน้าที่บริเวณจุดตรวจค้นฯ ชั่วคราว เพื่ออํานวยความสะดวกให้ผู้โดยสารที่ใช้บริการบริเวณพื้นที่ดังกล่าวเพิ่มเติมด้วย เพื่อเป็นการอํานวยความสะดวกผู้โดยสาร และผู้ใช้บริการ ให้เป็นไปอย่างมีประสิทธิภาพสูงสุด และเพื่อเป็นการช่วยลดภาระค่าใช้จ่ายให้ผู้ใช้บริการในช่วงเทศกาลสงกรานต์ ทสภ. ได้ยกเว้นอัตราค่าบริการจอดรถยนต์ที่ลานจอดรถยนต์ระยะยาวโชน C ซึ่งสามารถจอดรถยนต์ได้จํานวน 718 คัน ตั้งแต่เวลา 00.01 น. ของวันที่ 12 เมษายน 2566 ถึง เวลา 24.00 น. ของวันที่ 18 เมษายน 2566 (รวม 7 วัน) โดยมีรถ Shuttle Bus สาย A วิ่งให้บริการรับ - ส่ง ระหว่างลานจอดรถยนต์ระยะยาวโซน C และอาคารผู้โดยสารทุก ๆ 15 นาที ตลอด 24 ชั่วโมง
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เป็นประธานการประชุมคณะกรรมการบริหารโครงการประกันรายได้เกษตรกรชาวสวนยาง ระยะที่ 4 ครั้งที่ 1/2566
วันพุธที่ 5 เมษายน 2566
รองปลัดกระทรวงเกษตรและสหกรณ์เป็นประธานการประชุมคณะกรรมการบริหารโครงการประกันรายได้เกษตรกรชาวสวนยาง ระยะที่ 4 ครั้งที่ 1/2566
รองปลัดกระทรวงเกษตรและสหกรณ์เป็นประธานการประชุมคณะกรรมการบริหารโครงการประกันรายได้เกษตรกรชาวสวนยาง ระยะที่ 4 ครั้งที่ 1/2566
วันอังคารที่ 4 เมษายน 2566 เวลา 13.30 น. รองปลัดกระทรวงเกษตรและสหกรณ์ (นายเศรษฐเกียรติ กระจ่างวงษ์) ได้รับมอบหมายจากปลัดกระทรวงเกษตรและสหกรณ์ ให้เป็นประธานการประชุมคณะกรรมการบริหารโครงการประกันรายได้เกษตรกรชาวสวนยาง ระยะที่ 4 ครั้งที่ 1/2566 ณ ห้องประชุมสถลสถานพิทักษ์ 3 ชั้น 6 การยางแห่งประเทศไทย และผ่านระบบอิเล็กทรอนิกส์
Zoom Conference Meeting ซึ่งมีประเด็นสําคัญ ดังนี้
1. ที่ประชุมรับทราบมติคณะรัฐมนตรี เมื่อวันอังคารที่ 28 กุมภาพันธ์ 2566 เรื่องขออนุมัติ โครงการประกันรายได้เกษตรกรชาวสวนยาง ระยะที่ 4 ทั้งนี้ ให้กระทรวงเกษตรและสหกรณ์ และหน่วยงาน
ที่เกี่ยวข้องรับทราบความเห็นกระทรวงการคลัง และสภาพัฒนาการเศรษฐกิจและสังคมแห่งชาติ รวมทั้งข้อสังเกตุของสํานักงบประมาณไปพิจารณาดําเนินการในส่วนที่เกี่ยวข้องต่อไป
2. ที่ประชุมรับทราบ คําสั่งกระทรวงเกษตรและสหกรณ์ ที่ 199/2566 เรื่องแต่งตั้งคณะกรรมการ คณะอนุกรรมการ และคณะทํางาน ดําเนินการโครงการประกันรายได้เกษตรกรชาวสวนยาง ระยะที่ 4 ซึ่งแต่งตั้งโดยอาศัยอํานาจตามมาตรา 20 แห่งพระราชบัญญัติบริหารราชการแผ่นดิน พ.ศ. 2534 และที่แก้ไขเพิ่มเติม เพื่อให้การดําเนินการโครงการเป็นไปด้วยความเรียบร้อบและบรรลุวัตถุประสงค์ต่อไป
3. ที่ประชุมรับทราบรายงานผลการประชุมคณะทํางานกําหนดราคาอ้างอิง โดยมีผู้ว่าการการยางแห่งประเทศไทยเป็นประธานคณะทํางาน และคณะทํางานประกอบด้วย ผู้แทนจากสํานักงานเศรษฐกิจการเกษตร กรมการค้าภายใน ผู้ทรงคุณวุฒิ ธนาคารเพื่อการเกษตรและสหกรณ์การเกษตร
ผู้แทนการยางแห่งประเทศไทยเป็นคณะทํางานและเลขานุการ ซึ่งคณะทํางานกําหนดราคากลางอ้างอิง
ได้กําหนดราคาอ้างอิงในการประกันรายได้ตามชนิดยางและอัตราค่าชดเชยรายได้ ระยะที่ 4 แล้ว
4. ที่ประชุมได้พิจารณาเสนอข้อคิดเห็นต่อหลักเกณฑ์ ขั้นตอน คู่มือโครงการประกันรายได้เกษตรกรชาวสวนยาง ระยะที่ 4 เพื่อให้เจ้าหน้าที่ผู้ปฏิบัติงานในพื้นที่ได้ใช้เป็นแนวทางการดําเนินงานตามนโยบายของรัฐในการช่วยเหลือเกษตรกร และบรรเทาความเดือดร้อนให้เกษตรกรชาวสวนยางในสถานการณ์ราคายางตกต่ํา โดยประกันรายได้ให้กับเกษตรกรชาวสวนยาง
5. ที่ประชุมเห็นควรให้ ธกส. เร่งดําเนินการจ่ายเงินชดเชยประกันรายได้ให้แก่เกษตรกรชาวสวนยาง ระยะที่ 4 เป็นวงเงินจํานวน 6,698 ล้านบาท ในคราวเดียว
รัฐบาลไทย-ข่าวทำเนียบรัฐบาล-ปลัดเกษตรฯ ให้โอวาทคณะเยาวชนเกษตรไทย ภายใต้โครงการฝึกงานผู้นำเยาวชนเกษตรไทยในประเทศญี่ปุ่น ประจำปี 2566 (รุ่นที่ 41) เนื่องในโอกาสเข้าเยี่ยมคารวะ
วันพุธที่ 5 เมษายน 2566
ปลัดเกษตรฯ ให้โอวาทคณะเยาวชนเกษตรไทย ภายใต้โครงการฝึกงานผู้นําเยาวชนเกษตรไทยในประเทศญี่ปุ่น ประจําปี 2566 (รุ่นที่ 41) เนื่องในโอกาสเข้าเยี่ยมคารวะ
ปลัดเกษตรฯ ให้โอวาทคณะเยาวชนเกษตรไทย ภายใต้โครงการฝึกงานผู้นําเยาวชนเกษตรไทยในประเทศญี่ปุ่น ประจําปี 2566 (รุ่นที่ 41) เนื่องในโอกาสเข้าเยี่ยมคารวะ
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังให้โอวาทแก่คณะเยาวชนเกษตรไทย ภายใต้โครงการฝึกงานผู้นําเยาวชนเกษตรไทยในประเทศญี่ปุ่น ประจําปี 2566 (รุ่นที่ 41)เนื่องในโอกาสเข้าเยี่ยมคารวะ ณ กระทรวงเกษตรและสหกรณ์ ว่า กระทรวงเกษตรและสหกรณ์ ดําเนินโครงการฝึกงานผู้นําเยาวชนเกษตรไทยในประเทศญี่ปุ่น ตั้งแต่ปี 2526 โดยมีลักษณะการเรียนรู้ในรูปแบบการฝึกงานในฟาร์มกับครอบครัวเกษตรกรญี่ปุ่น
เพื่อส่งเสริมความรู้และประสบการณ์เกี่ยวกับการทําการเกษตร การแนะนําเทคโนโลยีสมัยใหม่ที่เหมาะสม ตลอดจนส่งเสริมความเข้าใจอันดี และแลกเปลี่ยนวัฒนธรรมระหว่างเกษตรกรญี่ปุ่นและประเทศในกลุ่มอาเซียน โดยมอบหมายให้สํานักการเกษตรต่างประเทศ สํานักงานปลัดกระทรวงเกษตรและสหกรณ์ เป็นหน่วยงานรับผิดชอบการดําเนินโครงการและเป็นหน่วยประสานงานหลัก ต่อมาในปี 2527 โครงการนี้ได้ขยายไปสู่ประเทศอาเซียนอื่น ๆ ได้แก่ อินโดนีเซีย มาเลเซีย และฟิลิปปินส์
โดยในปี พ.ศ. 2531 สภาแลกเปลี่ยนทางการเกษตรประเทศญี่ปุ่น (The Japan Agricultural Exchange Council : JAEC) ได้ก่อตั้งขึ้น และเป็นหน่วยงานที่เข้ามารับผิดชอบดําเนินโครงการต่อ ภายหลังได้มีการเปลี่ยนชื่อโครงการใหม่ให้มีความเหมาะสมยิ่งขึ้น เป็นโครงการฝึกงานผู้นําเยาวชนเกษตรไทยในประเทศญี่ปุ่น (The ASEAN Young Farm Leaders Training Program in Japan) และโครงการนี้ได้มีการดําเนินการต่อเนื่องมาจนถึงปัจจุบันนี้
โดยมีเยาวชนเกษตรเข้าร่วมโครงการและไปฝึกงานในประเทศญี่ปุ่นแล้ว 40 รุ่น จํานวนกว่า 663 คน
“ขอแสดงความยินดีกับเยาวชนเกษตรไทยทั้ง 17 คน ที่ได้รับการคัดเลือกให้เป็นผู้แทนเยาวชนเกษตร
ของประเทศไทยในปีนี้ เพื่อเดินทางไปเข้าร่วมโครงการฝึกงานผู้นําเยาวชนเกษตรไทยในประเทศญี่ปุ่น ตั้งแต่วันที่ 13 เมษายน 2566 ถึงวันที่ 25 กุมภาพันธ์ 2567 เป็นระยะเวลา 11 เดือน และขอขอบคุณทุก ๆ หน่วยงานที่เกี่ยวข้อง
ของกระทรวงเกษตรและสหกรณ์ ที่ร่วมกันฝ่าฟันแก้ไขปัญหาเฉพาะหน้าต่าง ๆ มาโดยตลอด รวมทั้งการสนับสนุนและเสริมสร้างศักยภาพให้เหล่าผู้นําเยาวชนเกษตรไทย รุ่นที่ 41 มีความรู้ความสามารถด้านภาษาและทักษะการเกษตรเพิ่มมากยิ่งขึ้น เพื่อเตรียมความพร้อมในการเดินทางไปฝึกงานกับครอบครัวเกษตรกรญี่ปุ่น ขณะเดียวกันขอให้ทุกท่านพยายามเก็บเกี่ยวความรู้และประสบการณ์กลับมาให้ได้มากที่สุด เพื่อนํากลับมาประยุกต์ใช้ให้เหมาะสมกับการทําการเกษตรของบ้านเรา และกับการประกอบอาชีพของท่านในอนาคต โดยสิ่งสําคัญ คือ การถ่ายทอดองค์ความรู้ที่ท่าน
มีให้กับชุมชน ผ่านช่องทางต่าง ๆ อาทิ social media และการปฏิบัติ/ลงมือทํากับเกษตรกรอื่น ๆ ซึ่งจะเป็น
การเสริมสร้างเครือข่ายกลุ่ม young smart farmerให้เป็นกําลังสําคัญแก่ประเทศชาติต่อไป” ปลัดเกษตรฯ กล่าว
รัฐบาลไทย-ข่าวทำเนียบรัฐบาล-ข่าวดี! WOAH ประกาศให้ไทยปลอดกาฬโรคแอฟริกาในม้า ส่งผลดีต่อการท่องเที่ยว - เศรษฐกิจ
วันพุธที่ 5 เมษายน 2566
ข่าวดี! WOAH ประกาศให้ไทยปลอดกาฬโรคแอฟริกาในม้า ส่งผลดีต่อการท่องเที่ยว - เศรษฐกิจ
.....
ข่าวดีของประเทศไทยและผู้เลี้ยงม้า เมื่อองค์การสุขภาพสัตว์โลก (World Organisation for Animal health: WOAH) ประกาศคืนสถานะให้ประเทศไทย เป็นประเทศปลอดกาฬโรคแอฟริกาในม้า AHS (AHS-free country) เนื่องจากสามารถดําเนินการตามข้อกําหนด 12.1.5 ของ Terrestrial Animal Health Code ในการขอคืนสถานภาพปลอดโรค AHS เช่น สถานะการได้รับวัคซีน การไม่เกิดโรคระบาดในพื้นที่เป็นระยะเวลาติดต่อกันมากกว่า 2 ปี ซึ่งไทยสามารถบรรลุข้อตกลงได้ทุกประการ องค์การสุขภาพสัตว์โลก จึงพิจารณาคืนสถานภาพปลอดโรค AHS ให้กับประเทศไทยเมื่อวันที่ 10 มี.ค. 66 และได้เผยแพร่บนหน้าเว็บไซต์WOAH.orgเรียบร้อยแล้ว
.
เมื่อประเทศไทยได้รับการคืนสถานะปลอดโรค AHS จะส่งผลให้ไทยสามารถส่งออกสัตว์กลุ่ม Equids (ม้า ลา ล่อ ม้าลาย) ได้มากขึ้น รวมทั้งสามารถจัดการแข่งขันกีฬาขี่ม้าระดับนานาชาติ ส่งผลดีต่อเศรษฐกิจและการท่องเที่ยวที่เกี่ยวข้อง รวมถึงแสดงให้เห็นถึงระบบการควบคุมโรค และเฝ้าระวังโรคที่มีประสิทธิภาพของประเทศไทย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“เอนก” สั่งตั้งศูนย์เฝ้าระวังและติดตามสถานการณ์เกี่ยวกับวัสดุกัมมันตรังสีซีเซียม 137 สั่งการมอบ ปส. ตรวจสอบการปนเปื้อนในสิ่งแวดล้อมทุกจุด
วันพุธที่ 5 เมษายน 2566
“เอนก” สั่งตั้งศูนย์เฝ้าระวังและติดตามสถานการณ์เกี่ยวกับวัสดุกัมมันตรังสีซีเซียม 137 สั่งการมอบ ปส. ตรวจสอบการปนเปื้อนในสิ่งแวดล้อมทุกจุด
“เอนก” สั่งตั้งศูนย์เฝ้าระวังและติดตามสถานการณ์เกี่ยวกับวัสดุกัมมันตรังสีซีเซียม 137 สั่งการมอบ ปส. ตรวจสอบการปนเปื้อนในสิ่งแวดล้อมทุกจุด
“เอนก” สั่งตั้งศูนย์เฝ้าระวังและติดตามสถานการณ์เกี่ยวกับวัสดุกัมมันตรังสีซีเซียม 137 สั่งการมอบ ปส. ตรวจสอบการปนเปื้อนในสิ่งแวดล้อมทุกจุด ทั้งดิน น้ํา อากาศ เตรียมพร้อมโรงเรียนแพทย์ติดตามและดูแลสุขภาพประชาชนในพื้นที่อย่างใกล้ชิด
จากกรณีที่วัสดุกัมมันตรังสี “ซีเซียม -137” สูญหายไปจากโรงไฟฟ้าพลังงานชีวมวล บ.เนชั่นแนล เพาเวอร์ แพลนท์ 5 เอ จํากัด ในพื้นที่ จ.ปราจีนบุรี และต่อมาได้มีการตรวจพบวัสดุกัมมันตรังสีซีเซียมฯ ในโรงงานหลอมเหล็กแห่งหนึ่ง ใน จ.ปราจีนบุรี จนทําให้ประชาชนกังวลว่าจะเกิดอันตรายจากการแพร่กระจายของสารกัมมันตรังสีดังกล่าวนั้น
วันนี้ (20 มี.ค.) ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) ได้เรียกหน่วยงานที่เกี่ยวข้องในสังกัดกระทรวง อว. เพื่อติดตามสถานการณ์อย่างใกล้ชิด โดยหลังการประชุมวอร์รูม ศ.(พิเศษ) ดร.เอนก เปิดเผยว่า จากสถานการณ์ดังกล่าว กระทรวง อว. ถือว่าเป็นเหตุการณ์ที่ต้องดูแลอย่างใกล้ชิดและทันที ตนได้สั่งการให้หน่วยงานในสังกัด อว.ที่เกี่ยวข้องดูแลความปลอดภัยของประชาชน และดูแลไม่ให้มีการปนเปื้อนของซีเซียมในสิ่งแวดล้อม ทั้งดิน น้ํา อากาศ ดังนี้ 1. กําหนดให้ถือเป็นสถานการณ์ฉุกเฉิน โดยให้ปฏิบัติตามมาตรการความปลอดภัยขั้นสูง และได้ตั้งศูนย์ปฏิบัติการส่วนหน้าที่เพื่อดูแลสถานการณ์ในส่วนที่ อว.เกี่ยวข้องในพื้นที่เกิดเหตุ โดยร่วมมือกับจังหวัดและหน่วยงานอื่นอย่างใกล้ชิด 2.กําหนดพื้นที่ปฏิบัติการเป็นวง วงที่ 1 โรงงานที่เกิดเหตุและที่ตรวจพบสารรังสี วงที่ 2 พื้นที่ใกล้เคียงกับโรงงงานที่ตรวจพบสารรังสี วงที่ 3 อําเภอและจังหวัดปราจีนบุรี วงที่ 4 พื้นที่อื่นๆ โดยให้แต่ละวงมีมาตรการที่ชัดเจนตามข้อมูลทางวิชาการ 3. ให้สํานักงานปรมาณูเพื่อสันติ (ปส.) ตรวจสอบการปนเปื้อนของกัมมันตรังสีซีเซียมฯ ในสิ่งแวดล้อม ทุกจุดและทุกวงดังกล่าว ทั้งดิน น้ํา อากาศ และให้รายงานผลการตรวจในทันที และ 4. ตรวจเช็คเพื่อยืนยันข้อมูลย้อนหลังของจุดตรวจทุกจุดภายในประเทศ และประสานงานกับเครือข่ายต่างประเทศเพื่อตรวจสอบจุดตรวจในต่างประเทศด้วย
รมว.อว.กล่าวต่อว่า นอกจากนี้ ยังมอบหมายให้มหาวิทยาลัยที่มีโรงเรียนแพทย์เข้าไปช่วยติดตามและดูแลสุขภาพของประชาชนในพื้นที่ ที่สําคัญ กระทรวง อว. ยังได้จัดตั้งศูนย์ประสานงานเพื่อเฝ้าระวังและติดตามสถานการณ์เกี่ยวกับวัสดุกัมมันตรังสีซีเซียม -137 ซึ่งพร้อมประสานข้อมูลและบูรณาการการทํางานร่วมกันกับหน่วยงานที่เกี่ยวข้องเพื่อให้การแก้ไขปัญหาเป็นไปด้วยความเรียบร้อย
“ตนได้มอบนโยบายให้ทุกหน่วยงานในสังกัด อว. ต้องช่วยกันเร่งแก้ไขสถานการณ์เฉพาะหน้าโดยทันที และต้องควบคุมไม่ให้สถานการณ์ขยายออกไป รวมถึงหาวิธีป้องกันเพื่อไม่ให้เหตุการณ์เช่นนี้เกิดขึ้นอีก”ศ.(พิเศษ) ดร.เอนก กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ กำชับทุกส่วนที่เกี่ยวข้องผลักดันตัวเลขการส่งออกข้าวไทยไปยังแอฟริกาเพิ่มขึ้น สั่งประเมินสถานการณ์กรณีเคนยาบริโภคข้าวเพิ่มขึ้น
วันพุธที่ 5 เมษายน 2566
05/04/2566
โฆษกรัฐบาลเผย นายกฯ กําชับทุกส่วนที่เกี่ยวข้องผลักดันตัวเลขการส่งออกข้าวไทยไปยังแอฟริกาเพิ่มขึ้น สั่งประเมินสถานการณ์กรณีเคนยาบริโภคข้าวเพิ่มขึ้น
โฆษกรัฐบาลเผย นายกฯ กําชับทุกส่วนที่เกี่ยวข้องผลักดันตัวเลขการส่งออกข้าวไทยไปยังแอฟริกาเพิ่มขึ้น สั่งประเมินสถานการณ์กรณีเคนยาบริโภคข้าวเพิ่มขึ้น ย้ําแผนการทํางานรัฐบาลรักษาตลาดเดิมเดินหน้าเปิดตลาดใหม่
วันที่ 5เมษายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานกรมส่งเสริมการค้าระหว่างประเทศ (DITP) ถึงตัวเลขการส่งออกข้าวที่มีแนวโน้มเพิ่มมากขึ้น กําชับการทํางานของหน่วยงานที่เกี่ยวข้องเดินหน้าตามนโยบายรักษาตลาดเดิมเดินหน้าเปิดตลาดใหม่ ซึ่งทําให้ที่ผ่านมาไทยมีตัวเลขการส่งออกไปแอฟริกาที่น่าพอใจ ผู้นําเข้าข้าวในภูมิภาคแอฟริการู้จักและเชื่อมั่นในคุณภาพมาตรฐานข้าวไทย
โฆษกประจําสํานักนายกรัฐมนตรีกล่าวว่า อย่างไรก็ดี นอกจากเหตุการณ์ที่ประเทศในทวีปแอฟริกา โดยเฉพาะเคนยา บริโภคข้าวเพิ่มมากขึ้นกว่าเดิม 2 เท่าตัว จากเดิม 12 กิโลกรัมต่อคนต่อปี ในปี 2551 เป็น 23 กิโลกรัมต่อคนต่อปี ทําให้เคนยาได้ขยายพื้นที่การเกษตรเพื่อปลูกข้าว เพื่อเพิ่มปริมาณผลผลิต ให้สอดคล้องกับการบริโภคในประเทศ แต่ยังไม่เพียงพอ จึงต้องมีการนําเข้าควบคู่กันไปด้วย ซึ่งในปี 2565 การส่งออกข้าวไทยในภาพรวม มีปริมาณกว่า 7.69 ล้านตัน โดยประเทศไทยส่งออกข้าวไปเคนยาเป็นมูลค่ากว่า 600 ล้านบาท ซึ่งในปีนี้คาดว่า เคนยา ต้องนําเข้าข้าวกว่า 640,000 ตัน เพื่อให้เพียงพอกับการบริโภคในประเทศ จึงถือเป็นโอกาสการส่งออกของไทย ทั้งนี้ ต่อการขยายพื้นที่การเกษตรของเคนยาหากมองในแง่บวกจะเป็นโอกาสส่งออกสินค้าที่เกี่ยวเนื่องกับการเพาะปลูก อาทิ เครื่องจักรกลทางการเกษตร หรือสินค้าที่เกี่ยวข้องกับการปลูกข้าว อย่างไรก็ดี ไทยจําเป็นต้องเดินหน้าเปิดตลาดใหม่ พร้อม ๆ ไปกับการรักษาตลาดเดิม
“นายกรัฐมนตรี รับทราบถึงแนวโน้ม และโอกาสในการส่งออกข้าวที่เพิ่มขึ้นของประเทศไทย และได้สั่งการให้พิจารณา ประเมินสถานการณ์อย่างต่อเนื่อง พร้อมแสวงหาโอกาสจากตลาดใหม่ๆ เข้ามาทดแทน โดยอาศัยแนวทางการดําเนินธุรกิจที่ต้องมีการปรับตัว รู้เท่าทันกระแสการเคลื่อนไหวที่เปลี่ยนแปลงอยู่เสมอ และขอให้คงมาตรฐานและคุณค่าของสินค้าไทยในตลาดโลก จะเป็นความเชื่อมั่นที่การันตีสินค้าของไทยให้ได้รับความชื่นชมจากลูกค้าทั่วโลก” นายอนุชาฯ กล่าว
รัฐบาลไทย-ข่าวทำเนียบรัฐบาล-กระทรวง อว. จัดพิธีมอบเกียรติบัตร "คนดีศรี อว." และข้าราชการพลเรือนดีเด่น ประจำปี 2565
วันพุธที่ 5 เมษายน 2566
กระทรวง อว. จัดพิธีมอบเกียรติบัตร "คนดีศรี อว." และข้าราชการพลเรือนดีเด่น ประจําปี 2565
กระทรวง อว. จัดพิธีมอบเกียรติบัตร "คนดีศรี อว." และข้าราชการพลเรือนดีเด่น ประจําปี 2565
เมื่อวันที่ 3 เม.ย. ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานในพิธีมอบเกียรติบัตรและเข็มเชิดชูเกียรติให้แก่ข้าราชการพลเรือนดีเด่น ประจําปี 2565 ในโครงการยกย่องเชิดชูเกียรติข้าราชการ และบุคลากรของกระทรวง อว. โดยมี ศ.ดร.นพ.สิริฤกษ์ ทรงศิวิไล ปลัดกระทรวง อว. และผู้บริหารหน่วยงานในสังกัดกระทรวง อว.เข้าร่วม ที่ห้องประชุมภูมิบดินทร์ชั้น 6 อาคารสถานศึกษาเคมีปฏิบัติ กรมวิทยาศาสตร์บริการ โดยในปีนี้มีผู้ได้รับเกียรติบัตร "คนดีศรี อว." จํานวน 16 ราย และข้าราชการพลเรือนดีเด่น จํานวน 84 ราย
ศ.(พิเศษ) ดร.เอนก กล่าวว่า งานนี้จัดขึ้นเพื่อยกย่องเชิดชูเกียรติ ข้าราชการและบุคลากรของ กระทรวง อว. เนื่องในโอกาสวันข้าราชการพลเรือน วันที่ 1 เมษายน ของทุกปี การที่ทุกคนได้รับเกียรติในวันนี้ แสดงให้เห็นได้ว่าเป็นผู้ที่มีความประพฤติดี มีคุณธรรม จริยธรรม เป็นแบบอย่างที่ดี และมีผลงานดีเด่นเชิงประจักษ์ และเป็นผู้ที่มีความมุ่งมั่น ตั้งใจปฏิบัติงานอย่างเต็มที่ เชื่อว่า พวกเราทุกคนไม่ว่าจะเป็นข้าราชการ บุคลากร หรือเจ้าหน้าที่ส่วนใดในกระทรวง อว. ล้วนเป็นกําลังสําคัญของกระทรวง และหากมีความมุ่งมั่น ตั้งใจทํางานและทํางานสอดประสานอย่างเป็นอันหนึ่งอันเดียวกัน ก็จะยิ่งเป็นพลังสําคัญในการพัฒนาประเทศและขับเคลื่อนงานด้านการอุดมศึกษา วิทยาศาสตร์ วิจัยและนวัตกรรมของประเทศให้มีความก้าวหน้ามากยิ่งขึ้นและทําให้กระทรวง อว. บรรลุเป้าหมายในการเป็นประเทศพัฒนาแล้วให้ได้ภายในปี 2570
“ทุกคนล้วนเป็นบุคคลต้นแบบและสมควรได้รับการยกย่องเชิดชูเกียรติ ขอให้นําความรู้ความสามารถของตนมาใช้ในการปฏิบัติหน้าที่ด้วยความขยัน อดทน เสียสละ ยึดมั่นในหลักคุณธรรม จริยธรรมและหลักธรรมาภิบาล ครองตน ครองคน ครองงาน เพื่อประโยชน์ของชาติบ้านเมืองต่อไป”ศ.(พิเศษ) ดร.เอนก กล่าว
ในขณะที่ ศ.ดร.นพ.สิริฤกษ์ กล่าวว่า ทั้งนี้ “คนดีศรี อว.” จะพิจารณาคัดเลือกโดยให้หน่วยงานในสังกัดกระทรวง อว. ส่งรายชื่อมาให้พิจารณาคัดเลือก โดยจะต้องเป็นผู้มีความประพฤติปฏิบัติตนชอบด้วยคุณธรรม ศีลธรรม จริยธรรม จรรยาบรรณข้าราชการ รวมทั้งประพฤติปฏิบัติงานในหน้าที่และนอกเหนือหน้าที่อย่างสม่ําเสมอ เต็มใจ มีจิตมุ่งผลสัมฤทธิ์ของงานที่รับผิดชอบ และมีผลงานเชิงประจักษ์ ดีเด่น เป็นที่ยอมรับ สมควรได้รับการยกย่อง โดยการกําหนดจํานวน “คนดีศรี อว.” ที่หน่วยงานคัดเลือกได้ ขึ้นอยู่กับจํานวนบุคลากรในหน่วยงานรวมกันตามอัตราส่วนการคัดเลือกข้าราชการพลเรือนดีเด่น
รัฐบาลไทย-ข่าวทำเนียบรัฐบาล-โปรดเกล้าฯ แต่งตั้ง 7 อธิการบดี พร้อม 6 นายกสภาฯ
วันพุธที่ 5 เมษายน 2566
โปรดเกล้าฯ แต่งตั้ง 7 อธิการบดี พร้อม 6 นายกสภาฯ
โปรดเกล้าฯ แต่งตั้ง 7 อธิการบดี “ศิลปากร - ลาดกระบัง - พระจอมเกล้าธนบุรี - พะเยา - สงขลาฯ - มทร.ตะวันออก - ศรีสวรินทิรา “ พร้อม 6 นายกสภาฯ “วิจิตร ศรีสอ้าน” มศว. “ธงทอง” มรภ.ร้อยเอ็ด
โปรดเกล้าฯ แต่งตั้ง 7 อธิการบดี “ศิลปากร - ลาดกระบัง - พระจอมเกล้าธนบุรี - พะเยา - สงขลาฯ - มทร.ตะวันออก - ศรีสวรินทิรา “ พร้อม 6 นายกสภาฯ “วิจิตร ศรีสอ้าน” มศว. “ธงทอง” มรภ.ร้อยเอ็ด
เมื่อวันที่ 31 มี.ค. ศ.ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า พระบาทสมเด็จพระเจ้าอยู่หัวทรง พระกรุณาโปรดเกล้าฯ แต่งตั้งอธิการบดีสถาบันอุดมศึกษา จํานวน 7 แห่ง ดังนี้ 1.นางสุภกร พงศบางโพธิ์ เป็น อธิการบดีมหาวิทยาลัยพะเยา 2.นายธนะเศรษฐ์ ง้าวหิรัญพัฒน์ อธิการบดีมหาวิทยาลัยศิลปากร 3.นายนิวัติ แก้วประดับ อธิการบดีมหาวิทยาลัยสงขลานครินทร์ 4.นายคมสัน มาลีสี อธิการบดีมหาวิทยาลัยเทคโนโลยีพระจอมเกล้าเจ้าคุณทหารลาดกระบัง 5.นายสุวิทย์ แซ่เตีย อธิการบดีมหาวิทยาลัยเทคโนโลยีพระจอมเกล้าธนบุรี 6.นายฤกษ์ชัย ฟูประทีปศิริ อธิการบดีมหาวิทยาลัยเทคโนโลยีราชมงคล(มทร.) ตะวันออก และ 7.น.ส.กนกวรรณ สุวรรณปฏิกรณ์ อธิการบดีสถาบันการพยาบาลศรีสวรินทิรา สภากาชาดไทย
ศ.ดร.เอนก กล่าวอีกว่า นอกจากนี้ พระบาทสมเด็จพระเจ้าอยู่หัว ทรงพระกรุณาโปรดเกล้าฯ แต่งตั้งนายกสภาสถาบันอุดมศึกษาจํานวน 6 แห่ง ได้แก่ 1.นายวิจิตร ศรีสอ้าน นายกสภามหาวิทยาลัยมหาวิทยาลัยศรีนครินทรวิโรฒ(มศว.) 2.นายธงทอง จันทรางศุ นายกสภามหาวิทยาลัยราชภัฎร้อยเอ็ด 3.พล.อ.วุฒินันท์ ลีลายุทธ นายกสภามหาวิทยาลัยราชภัฎรําไพพรรณี 4.นายสมเจตน์ ภูศรี นายกสภามหาวิทยาลัยราชภัฎเพชรบูรณ์ 5.นายวิชัย ศรีขวัญ นายกสภามหาวิทยาลัยราชภัฎสุราษฎร์ธานี และ 6.นายจอมจิน จันทรสกุล นายกสภาหมาวิทยาลัยอุบลราชธานี
รัฐบาลไทย-ข่าวทำเนียบรัฐบาล-Govt pleased with global recognition for Thailand’s BCG Economic Model
วันพุธที่ 5 เมษายน 2566
05/04/2566
Govt pleased with global recognition for Thailand’s BCG Economic Model
Govt pleased with global recognition for Thailand’s BCG Economic
Model
April 5, 2023, Deputy Government Spokesperson Ratchada Thanadirek disclosed about
attendance of the Thai delegation, led by Dr. Pattamawadee Pochanukul, Director of Thailand
Science Research and Innovation (TSRI), at the Commission on Science and Technology for
Development’s (CSTD) twenty-sixth session, which took place on March 27 – 31,2023 in
Geneva, Switzerland.
During the meeting, TSRI Director signed an agreement of cooperation with Director of
Technology and Logistics Division, UNCTAD on “STI Capacity Building Programs on Female
Researchers and Entrepreneurs to promote Bio – Circular – Green Economic (BCG) Model”.
Under the program, TSRI will host a workshop in August 2023 to exchange and share
experiences on the BCG Economic Model with female researchers and entrepreneurs from 15
developing countries. UNCTAD and TSRI will extend an invitation to potential women from
CSTD member countries in Asia and Africa to attend the workshop, for them to learn about best
practices in applying science, technology, and innovation in the development of 4 S-Curve
industries.
According to the Deputy Government Spokesperson, Thailand’s BCG Economic Model has been
globally recognized to promote balanced and sustainable development for an elevation of
people’s quality of life. TSRI’s “STI Capacity Building Programs on Female Researchers and
Entrepreneurs to promote Bio – Circular – Green Economic (BCG) Model” would be a good
opportunity for Thailand to demonstrate capability of Thai women and the country’s gender
equality, as well as to strengthen cooperation with the international community in the areas of
sciences and environment.